Die Kongressfraa, die Gabrielle Giffords, waar en Demokraat un der Schiesser, en 22 yaahrige Bu, waar arrig bees weeich Fraa Giffords Bolitikal Ideas. Ich kann net verschtehe was is letzt mit soddiche Leit. Ya, ich hab mei bolitikal Ideas un sie sin net die gleiche vun annere Leit, awwer sell is keen Grund  rum zu laafe mit en Flint un Leit schiesse! Ich hab gedenkt as Amerikaa en Freies Land waare, un en Demokratie wu Leit frei sin zu denke was sie wolle. Mei Amerikaa is en Land wu verschiddliche Ideas vun verschiddliche Leit zammekumme kenne um en besseres Land zu schaffe. Unsere Founding Daadis waerre aa so denke, Gell?